ai4bharat/Pralekha huggingface dataset:
বৈদ্যুতিন ও তথ্যপ্রযুক্তি মন্ত্রক
MyGov ভারতীয় স্টার্টআপ এবং প্রযুক্তি ক্ষেত্রে উদ্যোক্তাদের জন্য গ্রহমণ্ডলীর নক্সা উদ্ভাবনের বিষয়ে প্রতিযোগিতার সূচনা করেছে
নতুন দিল্লি, ১৭ সেপ্টেম্বর, ২০২১
বৈদ্যুতিন ও তথ্য প্রযুক্তি মন্ত্রকের আওতাধীন MyGov ইন্ডিয়া গত সপ্তাহে ভারতীয় স্টার্টআপ এবং প্রযুক্তি ক্ষেত্রে উদ্যোক্তাদের জন্য গ্রহমণ্ডলীর নক্সা উদ্ভাবনের বিষয়ে প্রতিযোগিতার সূচনা করেছে। আগুমেন্টেড রিয়েলিটি , ভার্চুয়াল রিয়েলিটি  এবং মার্জড রিয়েলিটি  সহ অত্যাধুনিক প্রযুক্তি ব্যবহার করে একটি দেশীয় পদ্ধতিতে গ্রহমণ্ডলীর নক্সার ওপর একটি সফটওয়ার তৈরির উদ্দেশ্যে এই ধরণের উদ্যোগ নেওয়া হয়েছে।
চন্দ্রযান উৎক্ষেপণের মাধ্যমে অনুপ্রাণিত হয়েই ভারতীয় মহাকাশ গবেষণা সংস্থা ইসরো MyGov –এর সঙ্গে যৌথভাবে ২০১৯ সালে এক ক্যুইজ প্রতিযোগিতার আয়োজন করে। সেই প্রতিযোগিতায় বিভিন্ন বিদ্যালয়, শিক্ষার্থীদের অভিভাবক এবং উৎসাহী পরামর্শদাতারা সক্রিয়ভাবে অংশ নেন। তাদের জন্য ইসরোর কন্ট্রোল রুম থেকে চন্দ্রযান দুই-এর অবতরণ সরাসরি দেখার ব্যবস্থাও করেছিল।
ইসরো সেই একই ধরণের ক্যুইজ প্রতিযোগিতার আয়োজন করেছে। MyGov ইন্ডিয়া প্ল্যাটফর্মে ১১ সেপ্টেম্বর থেকে গ্রহমণ্ডলীর নক্সা বিষয়ে উদ্ভাবন সমস্যার সমাধান ক্ষেত্রে এই প্রতিযোগিতার আয়োজন করা হয়েছে, চলবে ১০ অক্টোবর পর্যন্ত। গ্রহমণ্ডলীর নক্সা তৈরির ক্ষেত্রে আধুনিক প্রযুক্তি বিকাশের জন্য স্টার্টআপ সংস্থা এবং প্রযুক্তি ক্ষেত্রে উদ্যোক্তাদের কাছ থেকে এই আবেদন চাওয়া হয়েছে। এই প্রতিযোগিতায় প্রথম, দ্বিতীয় ও তৃতীয় স্থানাধিকারীদের যথাক্রমে ৫, ৩ এবং ২ লক্ষ টাকা নগদ আর্থিক পুরস্কার প্রদান করা হবে। গ্রহমণ্ডলীর নক্সা তৈরি ক্ষেত্রে ভারত আত্মনির্ভর হয়ে উঠতেই এবং প্রগতিশীল ডিজিটাল ক্ষেত্রে রূপান্তর নিয়ে আসার লক্ষ্যে এই উদ্যোগ নেওয়া হয়েছে।
CG/SS/SKD/
(Visitor Counter : 178
রেলমন্ত্রক
ভারতীয় রেল ২০২২এর ডিসেম্বরের মধ্যে তার সমস্ত ওয়াগনগুলিতে আরএফআইডি ট্যাগ লাগানোর পরিকল্পনা নিয়েছে
নয়াদিল্লী, ২৪ জুলাই, ২০২০
ভারতীয় রেল ২০২২এর ডিসেম্বরের মধ্যে তার সমস্ত ওয়াগনগুলিতে আরএফআইডি ট্যাগ লাগানোর পরিকল্পনা নিয়েছে।
ভারতীয় রেল ২০২২এর ডিসেম্বরের মধ্যে তার সমস্ত ওয়াগনে রেডিও ফ্রিকোয়েন্সি শনাক্তকরণ ট্যাগ বা আরএফআইডি লাগানোর কাজ সম্পন্ন করবে। এই ট্যাগের মাধ্যমে ট্রেনের ওয়াগনগুলি যেখানেই থাকুক না কেন, তার অবস্থান বোঝা যাবে।
এখনও পর্যন্ত ২৩ হাজার কোচে এই আরএফআইডি ট্যাগ লাগানোর কাজ সম্পন্ন হয়েছে। এই কাজ এখনও চলছে। তবে কোভিড-১৯ মহামারীর কারণে কিছু সময়ের জন্য এই কাজ ধীর গতিতে চলে। কিন্তু সরকার ভারতীয় রেলের সমস্ত ওয়াগনে আরএফআইডি ট্যাগ লাগানোর জন্য ২০২২এর ডিসেম্বর পর্যন্ত সময়সীমা নির্ধারণ করেছে।
বর্তমানে ভারতীয় রেল ওয়াগন পর্যবেক্ষণের জন্য হাতে করে তথ্য সংগ্রহের কাজ করে থাকে। সেক্ষেত্রে অনেক ভুল-ত্রুটির সম্ভাবনা থেকে যায়। এবার এই আরএফআইডি ডিভাইস ব্যবহার করার ফলে সমস্ত ওয়াগন এবং ইঞ্জিনগুলির সঠিক অবস্থান জানা সম্ভব ও সহজ হবে।
রোলিং স্টকে আরএফআইডি ট্যাগ লাগানোর পাশাপাশি রেললাইনের পাশে/ট্র্যাক সাইডে ২ মিটার অন্তর আরএফআইডি ট্যাগ রিড করার জন্য যন্ত্র লাগানো থাকবে। এতে চলমান ওয়াগনগুলিকে শনাক্ত করা যাবে এবং সেই সম্পর্কিত তথ্য স্টেশনে প্রেরণ করা যাবে।
এই আরএফআইডি চালুর সঙ্গে সঙ্গে ওয়াগান, লোকোমোটিভ এবং কোচ কমের বিষয়টি আরও পরিষ্কার হয়ে যাবে ও তাৎক্ষণিকভাবে সেই সমস্যার সমাধান করা যাবে বলে মনে করা হচ্ছে।
(CG/SS/NS
প্রধানমন্ত্রীরদপ্তর
প্রধানমন্ত্রীকে ‘অর্ডার অফ দ্য নাইল’ প্রদান
নয়াদিল্লি, ২৫ জুন, ২০২৩
কায়রো’তে এক বিশেষ অনুষ্ঠানে মিশরের রাষ্ট্রপতি আব্দেল ফতাহ এল-সিসি প্রধানমন্ত্রী শ্রী নরেন্দ্র মোদীকে মিশরের সর্বোচ্চ অসামরিক সম্মান ‘অর্ডার অফ দ্য নাইল’ প্রদান করেছেন।
এই সম্মানের জন্য প্রধানমন্ত্রী ভারতের জনগণের পক্ষ থেকে রাষ্ট্রপতি সিসি’কে ধন্যবাদ জানান।
প্রথম ভারতীয় হিসেবে প্রধানমন্ত্রী এই সম্মান পেলেন।
CG/SD/SB…
(
সড়কপরিবহণওমহাসড়কমন্ত্রক
বিহারে শোন নদীর ওপর ২৬৬ কোটি টাকা ব্যয়ে নির্মিত কৈলওয়ার সেতুর উদ্বোধনে গড়করি
নতুন দিল্লী, ১০ ডিসেম্বর, ২০২০
কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি আজ বিহারের শোন নদীর ওপর দেড় কিলোমিটার দীর্ঘ কৈলওয়ার সেতুর ভার্চুয়াল মাধ্যমে আনুষ্ঠানিক উদ্বোধন করেন। তিনলেন বিশিষ্ট এই সেতুটি নির্মাণে খরচ হয়েছে ২৬৬ কোটি টাকা। সেখানে বর্তমানে রেল ও সড়ক পথের জন্য যে সেতুটি রয়েছে তা ১৩৮ বছরের প্রাচীন। নতুন সেতুটি ছয়লেন বিশিষ্ট হলেও আজ তিনটি লেনকে সাধারণের ব্যবহারের জন্য খুলে দেওয়া হয়। বিহার এবং উত্তর প্রদেশের মধ্যে এই সেতুটি গুরুত্বপূর্ণ যোগাযোগ মাধ্যম।
কেন্দ্রীয় মন্ত্রী নীতিন গড়করি সেতুর উদ্বোধন করে ঘোষণা করেন যে, বিহারের মুখ্যমন্ত্রী শ্রী নীতীশ কুমার এবং স্থানীয় সাংসদ শ্রী রাজিব প্রতাপ রুডির প্রস্তাব অনুযায়ী তাঁর মন্ত্রক বক্সারের ভারাউলি থেকে হায়দারিয়া হয়ে পূর্বাঞ্চল এক্সপ্রেসওয়েকে সংযোগ করার জন্য চার লেনের রাস্তার অনুমোদন দেওয়া হয়েছে। ১৭ কিলোমিটার দীর্ঘ এই রাস্তা আগামী বছরের জুন মাসের মধ্যে সম্পূর্ণ হবে বলে তিনি জানান। তিনি বলেন, সড়ক পরিবহন ও মহাসড়ক মন্ত্রক ৭০ কিলোমিটার দীর্ঘ মোকামা- মুঙ্গের রোড সম্প্রসারণের অনুমতিও দিয়েছে। আগামী এপ্রিল মাসের মধ্যে এটি শেষ হওয়ার কথা। এর পাশাপাশি মুজাফ্ফরপুর- বারাউনি রোডের সম্প্রসারণের কাজ খুব শীঘ্রই শুরু হবে বলে শ্রী গড়করি জানান।
তিনি বলেন, কেন্দ্রীয় মন্ত্রী শ্রী আর কে সিং বিহারের সড়ক উন্নয়নের জন্য প্রস্তাব দিয়েছেন। সেই প্রস্তাব অনুযায়ী সাসারাম- আরা- পাটনা গ্রীনফিল্ড প্রকল্পের কাজ হাতে নেওয়া হয়েছে।
এদিকে, নতুন সেতু উদ্বোধন সহ বিহারের জন্য একগুচ্ছ সড়ক প্রকল্পের কথা ঘোষণা করায় কেন্দ্রীয় মন্ত্রীকে ধন্যবাদ জানিয়েছেন অপর কেন্দ্রীয় মন্ত্রী শ্রী আর কে সিং।
নীতিন গড়করি তাঁর ভাষণে জানান, বিহারে সড়ক উন্নয়নের জন্য কেন্দ্রীয় সরকার ইতিমধ্যেই ৩০০০০ কোটি টাকার কাজ শুরু করেছে। ইতিমধ্যেই জমি হারাদের ক্ষতিপূরণ বাবদ ৪৬০০ কোটি টাকা মঞ্জুর করা হয়েছে। প্রধানমন্ত্রীর প্যাকেজ অনুযায়ী মোট চব্বিশটি প্রকল্পের কাজ চলছে। তিনি জানান, ১৪৭৮ কোটি টাকা ব্যয়ে নির্মিত সাত কিলোমিটার দীর্ঘ চার লেনের কোশি সেতুর নির্মাণের কাজ ২০২৩ সালের মধ্যে শেষ হয়ে যাবে। অন্যদিকে, ১১১০ কোটি টাকা ব্যয়ে নির্মিত বিক্রমশিলা সেতুর কাজ ২০২৪ এর মধ্যে শেষ হওয়ার কথা। বক্সার ব্রিজের কাজ আগামী বছরের শেষ হবে বলে কেন্দ্রীয় মন্ত্রী জানান।
আজকের এই উদ্বোধনী অনুষ্ঠানে বিহারের মুখ্যমন্ত্রী শ্রী নীতীশ কুমার, উপমুখ্যমন্ত্রী তারকিশোর প্রসাদ ও শ্রীমতি রেনু দেবী, দুই কেন্দ্রীয় মন্ত্রী শ্রী আর কে সিং ও জেনারেল ডক্টর ভি কে সিং সহ বিহারের একাধিক মন্ত্রী ও সংশ্লিষ্ট দপ্তরে আধিকারিকরা উপস্থিত ছিলেন।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৪ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮০ কোটি ১৯ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৩৬ হাজার ১৬৮।
দেশে বর্তমানে করোনায় আক্রান্তের হার মোট আক্রান্তের ০.০৮ শতাংশ।
কোভিড মুক্তের হার বর্তমানে ৯৮.৭২ শতাংশ।
গত ২৪ ঘণ্টায় সুস্থ হয়েছেন ৪ হাজার ৩৭৭ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৪১ হাজার ৪৪৯ জন।
সারা দেশে গত ২৪ ঘণ্টায় নতুন করে আক্রান্ত ২ হাজার ৫০৩ জন।
দৈনিক সংক্রমণের হার ০.৪৭ শতাংশ।
সাপ্তাহিক সংক্রমণের হার ০.৪৭ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ৯০ লক্ষ।
গত ২৪ ঘণ্টায় ৫ লক্ষ ৩২ হাজার ২৩২টি নমুনা পরীক্ষা হয়েছে।
(CG/CB/SB
মহাকাশদপ্তর
পিএসএলভি-সি৪৭ মহাকাশযান সফলভাবে উৎক্ষেপণ করল কার্টোস্যাট-৩ উপগ্রহ এবং আরও ১৩টি বাণিজ্যিক ন্যানো উপগ্রহ
নয়াদিল্লি, ২৭ নভেম্বর, ২০১৯
ভারতের উপগ্রহ উৎক্ষেপণকারী মহাকাশযান আজ তার ৪৯-তম উৎক্ষেপণে শ্রীহরিকোটার সতীশ ধাওয়ান মহাকাশ কেন্দ্র  থেকে কার্টোস্যাট-৩ এবং মার্কিন যুক্তরাষ্ট্রের ১৩টি ন্যানো উপগ্রহ সফলভাবে উৎক্ষেপণ করেছে।
এসডিএসসি-র দ্বিতীয় লঞ্চ প্যাড থেকে সকাল ৯-২৮ মিনিটে পিএসএলভি-সি৪৭টি উৎক্ষেপণ করা হয়। ১৭ মিনিট ৩৮ সেকেন্ড পর কার্টোস্যাট-৩ উপগ্রহটি ৫০৯ কিলোমিটার সূর্যের সমানুপাতিক কক্ষপথে সফলভাবে নিক্ষেপিত হয়। এর অব্যবহিত পরেই অভীষ্ট কক্ষপথে নিক্ষেপিত হয় ১৩টি ন্যানো বা ক্ষুদ্র উপগ্রহ। বিচ্ছিন্ন হওয়ার পর কার্টোস্যাট-৩-এর সৌর বিন্যাস স্বয়ংক্রিয়ভাবে বিস্তারলাভ করে এবং বেঙ্গালুরুতে ইসরো টেলিমেট্রি ট্র্যাকিং অ্যান্ড কম্যান্ড নেটওয়ার্ক উপগ্রহের নিয়ন্ত্রণ নিয়ে নেয়।
ইসরো প্রধান ডঃ কে শিবন বলেন, “কার্টোস্যাট-৩ ইসরো নির্মিত সবথেকে জটিল ও উন্নত ধরনের উপগ্রহ।” তৃতীয় প্রজন্মের এই উপগ্রহটিতে অত্যন্ত উচ্চমানের ক্যামেরা রয়েছে। কার্টোস্যাট-৩-এর মেয়াদ পাঁচ বছর। এই উপগ্রহটি শহরের পরিকল্পনা ক্ষেত্রে ব্যবহারকারীদের বর্ধিত চাহিদা অনেকটাই মেটাবে। একইভাবে, গ্রামাঞ্চলের সহায়সম্পদ এবং পরিকাঠামো উন্নয়ন, উপকূল এলাকার জমি ব্যবহার প্রভৃতি ক্ষেত্রেও এই উপগ্রহটি অত্যন্ত সহায়ক হবে।
CG/SSS/DM
(Visitor Counter : 41
শিল্পওবাণিজ্যমন্ত্রক
মেধাসম্পত্তি রক্ষায় অনুকূল বাতাবরণ গড়ে তুলতে একাধিক ব্যবস্থা; জ্ঞান-ভিত্তিক অর্থ ব্যবস্থায় উদ্ভাবন ও সৃজনশীলতায় উৎসাহদান জরুরি – পীযূষ গোয়েল
নয়াদিল্লি, ১৭ সেপ্টেম্বর, ২০১৯
জ্ঞান-ভিত্তিক অর্থ ব্যবস্থায় উদ্ভাবন ও সৃজনশীলতার জন্য যথাযথ উৎসাহদানের প্রয়োজনীয়তার বিষয়টিকে স্বীকার করে নিয়ে কৃত্রিম মেধা রক্ষায় অনুকূল বাতাবরণ গড়ে তোলার লক্ষ্যে ভারত প্রয়োজনীয় উদ্যোগ নিচ্ছে।
ভারতে অর্থ ব্যবস্থার বিকাশে অতিক্ষুদ্র, ক্ষুদ্র ও মাঝারি শিল্পোদ্যোগ গুরুত্বপূর্ণ ভূমিকা পালন করে চলেছে। তাই, কৃত্রিম মেধার অধিকার সুরক্ষিত রাখতে মেধা নথিভুক্তির মাশুল হার কমানোর প্রস্তাব করা হয়েছে। এই প্রস্তাবে মেধা অধিকার সুরক্ষার জন্য আবেদন মাশুল ক্ষেত্র বিশেষে বর্তমানের ৪ হাজার বা ৪ হাজার ৪০০ টাকা থেকে ৬০ শতাংশ কমিয়ে ১ হাজার ৬০০ বা ১ হাজার ৭৫০ টাকা করার প্রস্তাব করা হয়েছে। একইভাবে, মেধা অধিকার সুরক্ষিত করা যাবে কিনা, তা খতিয়ে দেখার জন্য মাশুল হার ক্ষেত্র-বিশেষে বর্তমানের ১০ হাজার বা ১১ হাজার টাকা থেকে ৬০ শতাংশ কমিয়ে ৪ হাজার বা ৪ হাজার ৪০০ টাকা করার প্রস্তাব দেওয়া হয়েছে। বৈদ্যুতিন উপায়ে দাখিল করা আবেদনগুলি পুঙ্খানুপুঙ্খ বিশ্লেষণের জন্য মাশুল হার ২৫ হাজার টাকা থেকে ৬৮ শতাংশ কমিয়ে ৮ হাজার টাকা করা হয়েছে। এছাড়াও, মেধা অধিকার সুরক্ষা পুনর্নবীকরণ বাবদ মাশুল হার ক্ষেত্র-বিশেষে ২ হাজার বা ২০ হাজার টাকা থেকে ৬০ শতাংশ কমিয়ে ৮০০ টাকা বা ৮ হাজার টাকা করার প্রস্তাব রয়েছে।
দেশে মেধা অধিকার সুরক্ষা ব্যবস্থাকে আরও মজবুত করার লক্ষ্যে সরকার ২০১৬ সালে জাতীয় মেধা অধিকার সুরক্ষা নীতি চালু করে।বিগত পাঁচ বছরে মেধা অধিকার সুরক্ষায় একাধিক গুরুত্বপূর্ণ পদক্ষেপ গ্রহণ করা হয়েছে। এই সমস্ত পদক্ষেপের ফলে পেটেন্ট বা স্বত্ত্ব আদায়ের জন্য আবেদনের সংখ্যা ২০১৩ – ১৪’র ২২ শতাংশ থেকে বেড়ে ২০১৮-১৯ – এ ৩৪ শতাংশে পৌঁছেছে। কৃত্রিম মেধা সম্পর্কে সচেতনতা বাড়াতে বিদ্যালয়, কলেজ, বিশ্ববিদ্যালয়, গবেষণা ও উন্নয়ন প্রতিষ্ঠান এবং শিল্প সংঘের মধ্যে সচেতনতা বাড়ানোর কাজ চলছে। এছাড়াও, কৃত্রিম মেধার সুরক্ষা সংক্রান্ত জমে থাকা আবেদনগুলির দ্রুত নিরসনে বহুমুখী কৌশল গ্রহণ করা হয়েছে। সরকারের এ ধরনের উদ্যোগ গ্রহণের ফলে ২০১৩-১৪ থেকে ২০১৮-১৯ পর্যন্ত পেটেন্ট সংক্রান্ত ৩৫৩ এবং ট্রেড মার্ক সংক্রান্ত ৩৯৫টি সমস্যার নিরসন করা হয়েছে।
CG/BD/SB
(Visitor Counter : 64
প্রতিরক্ষামন্ত্রক
প্রতিরক্ষা ক্ষেত্রে মহিলাদের অংশগ্রহণ
নয়াদিল্লি, ০৯ ডিসেম্বর, ২০২২
কেন্দ্রীয় সরকার প্রতিরক্ষা ক্ষেত্রে মহিলাদের অংশগ্রহণ বৃদ্ধি করতে বিভিন্ন পদক্ষেপ নিয়েছে। নৌবাহিনী এবং বিমান বাহিনীতে মহিলাদের জন্য নির্ধারিত সবকটি পদেই নিয়োগ সম্পূর্ণ হয়েছে।
সেনাবাহিনী:
সশস্ত্র বাহিনীতে মহিলাদের নিয়োগের বিষয়টি ভারতীয় সেনাবাহিনী নিয়মিত পর্যালোচনা করে। বর্তমানে ইঞ্জিনিয়ার, সিগন্যাল শাখা, অর্ডন্যান্স শাখা, ইলেক্ট্রনিক্স ও মেকানিক্যাল ইঞ্জিনিয়ারিং শাখা, সেনাবাহিনীর বিমান চলাচল শাখা, গোয়েন্দা শাখা, বিচার ব্যবস্থাপনা এবং শিক্ষা বিভাগ সহ ১০টি শাখায় মহিলাদের নিয়োগ করা হচ্ছে। এছাড়াও সশস্ত্র বাহিনীর চিকিৎসা বিভাগে চিকিৎসক এবং সেনাবাহিনীতে সেবিকা পদে মহিলাদের নিয়োগ করা হয়। বর্তমানে ন্যাশনাল ডিফেন্স অ্যাকাডেমিতে মহিলা ক্যাডেট, এসএসসি মহিলা আধিকারিক, প্রোভোস্ট জুনিয়ার কমিশন্ড অফিসার পদে মহিলাদের নিয়োগের জন্য স্থায়ী কমিশনের ব্যবস্থা করা হয়েছে।
নৌবাহিনী:
ভারতীয় নৌবাহিনীতে ১৯৯১ সাল থেকে মহিলারা আধিকারিক হিসেবে কাজে যোগদান করছেন। পরবর্তীতে এনডিএ সহ প্রতিটি শাখায় মহিলা আধিকারিকদের নিয়োগ করা হচ্ছে। এ বছর অগ্নিপথ কর্মসূচির আওতায় প্রথমবারের মতো সেইলার বা নাবিক পদে মহিলাদের নিয়োগের সিদ্ধান্ত নেওয়া হয়েছে। মোট শূন্যপদের ২০ শতাংশ পদে তাঁদের নিয়োগ করা হবে।
বিমান বাহিনী:
ভারতীয় বিমান বাহিনীতে অফিসার নিয়োগের ক্ষেত্রে লিঙ্গ বৈষম্যের কোনো স্থান নেই। বিমান বাহিনীর সবকটি শাখায় মহিলা আধিকারিকদের নিয়োগ করা হয়। বৈদ্যুতিন এবং মুদ্রণ মাধ্যমে নিয়োগ সংক্রান্ত বিজ্ঞপ্তি দেওয়া হয়। ২০১৭র জুলাই মাস থেকে ফ্লাইং এসএসসি  পদের জন্য এনসিসি উত্তীর্ণদের পরীক্ষামূলক নিয়োগের ব্যবস্থা করা হয়েছে। বর্তমানে এই কর্মসূচীটিকে নিয়মিত প্রকল্পে নিয়ে আসা হয়েছে।
সশস্ত্র বাহিনীতে মহিলাদের অংশগ্রহণ ক্রমশ বৃদ্ধি পাচ্ছে। লোকসভায় শুক্রবার শ্রী এন রেড্ডাপ্পা সহ আরও কয়েক জনের প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
(PG/CB/NS
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ সপ্তম আন্তর্জাতিক যোগ দিবস উপলক্ষে একটি 'স্পেশাল ক্যান্সেলেশন' প্রকাশ করছে
নতুন দিল্লি, ১৮ জুন, ২০২১
ভারতের ডাক বিভাগ আগামী ২১ জুন আন্তর্জাতিক যোগ দিবস উপলক্ষে একটি স্পেশাল ক্যান্সেলেশন প্রকাশ করছে।
ডাক বিভাগের পক্ষ থেকে আন্তর্জাতিক যোগ দিবসে প্রতিবছরই স্মরণীয় কিছু প্রকাশ করা হয়। ২০১৫ সালে আন্তর্জাতিক যোগ দিবসে এই বিভাগের পক্ষ থেকে দুটি স্মরণীয় ডাকটিকিট এবং একটি মিনিয়েচার শিটের সেট নিয়ে আসা হয়েছিল। আবার ২০১৬ সালে প্রধানমন্ত্রী শ্রী নরেন্দ্র মোদী সূর্য প্রণাম এর ওপর একটি ডাকটিকিটের সেট প্রকাশ করেছিলেন। ২০১৭ সালে জাতিসংঘ ডাক প্রশাসন, ইউএনপিএ আন্তর্জাতিক যোগ দিবস উপলক্ষে ১০ টি বিশেষ যোগের আসন সম্বলিত ডাকটিকিটের সেট তৈরি করে।
২০২১-এ আন্তর্জাতিক যোগ দিবস উপলক্ষে দিল্লি ডাক সার্কেল বেশ কিছু উদ্যোগ গ্রহণ করেছে।
CG/ SB
(Visitor Counter : 106
বৈদ্যুতিন ও তথ্যপ্রযুক্তি মন্ত্রক
সফটওয়্যার টেকনোলজি পার্ক অফ ইন্ডিয়া  মিরাট দ্বিতীয় শ্রেণী শহরে তথ্য প্রযুক্তি এবং শিল্পদ্যোগে গতি আনবে
নতুন দিল্লি, ২৮ ডিসেম্বর, ২০২১
উত্তরপ্রদেশে আত্মনির্ভর ভারত গঠনের পথ প্রশস্ত হয়েছে। কেন্দ্রীয় তথ্য প্রযুক্তি এবং বিদ্যুতিন প্রতিমন্ত্রী শ্রী রাজীব চন্দ্রশেখর আজ উত্তরপ্রদেশের পঞ্চম সফটওয়্যার পার্কের উদ্বোধন করে একথা জানিয়েছেন। তিনি বলেছেন, উত্তরপ্রদেশ ক্রমশই প্রযুক্তি ও বিনিয়োগের কেন্দ্র হিসেবে উঠে এসেছে। তিনি জানান, প্রযুক্তি মানুষের জীবনে পরিবর্তন এসেছে। দেশের যুবকরা উন্নত জীবনযাপনের জন্য প্রযুক্তিকে গ্রহণ করেছে। যার ফলে, ডিজিটাল ইকো ব্যবস্থাপনা তৈরি হয়েছে, এর ব্যতিক্রম নয় উত্তরপ্রদেশও।
শ্রী চন্দ্রশেখর ললিতপুরের এক কৃষক ঘরের মেয়ে, নবম শ্রেণীর ছাত্রী নন্দিনী কুশওয়াহার-এর একটি উদাহরণ তুলে ধরে জানান, ইন্টেলের সঙ্গে অংশীদারিত্বে বৈদ্যুতিন ও তথ্য প্রযুক্তি মন্ত্রক আয়োজিত কৃত্রিম বুদ্ধিমত্তার জন্য যুব সম্প্রদায়ের চ্যালেঞ্জ শীর্ষক প্রতিযোগিতায় অংশ নিয়ে নন্দিনী সাফল্যের ছাপ রেখে গেছেন। কেন্দ্রীয় প্রতিমন্ত্রী আরও জানান যে, প্রধানমন্ত্রী নরেন্দ্র মোদী এবং উত্তরপ্রদেশের মুখ্যমন্ত্রী যোগী আদিত্যনাথের যৌথ নেতৃত্বে গত ৫ বছরে কিভাবে এই রাজ্য উন্নতির পথে হেটেছে। তিনি বলেন, এরাজ্যে আইনশৃঙ্খলার উল্লেখযোগ্য উন্নতি হয়েছে। উত্তরপ্রদেশ সরকার সহজে ব্যবসার নীতি গ্রহণ করার ফলে বিনিয়োগ বৃদ্ধি পেয়েছে। নতুন বিমানবন্দর, রেল পথ, সড়ক পথ এবং সবচেয়ে গুরুত্বপূর্ণ অভ্যন্তরীণ জলপথগুলির সঙ্গে যোগাযোগ গড়ে ওঠায় জাতীয় এবং আন্তর্জাতিক স্তরে বাণিজ্য ক্ষেত্রে গতি এসেছে।
শ্রী চন্দ্রশেখর বলেন, এসটিপিআই মিরাট কেন্দ্রটি সফওয়্যার রপ্তানি বৃদ্ধির জন্য এবং প্রত্যক্ষ বিদেশী বিনিয়োগের ক্ষেত্রে বিশেষ গুরুত্বপূর্ণ ভূমিকা পালন করবে। তিনি বলেন, ২০২০-২১ অর্থবর্ষে এসটিপিআই-এ নাম নথিভুক্ত কেন্দ্রগুলি ৪ লক্ষ ৯৬ হাজার ৩১৩ কোটি টাকার মূল্যের তথ্য প্রযুক্তি রপ্তানি করেছে। উল্লেখ্য, ২৫ হাজার ৭৪ বর্গফুটের বিশাল এলাকা জুড়ে দেশীয় প্রযুক্তিতে এই এসটিপিআই গড়ে উঠেছে। এর মধ্যে এসটিপিআই মিরাটে অত্যাধুনিক ইনকিউবেশন সুবিধা সহ ৩ হাজার ৭০৪ বর্গফুট জায়গা রয়েছে। এই সুবিধাগুলি তরুণ প্রযুক্তি নির্ভর উদ্যোক্তা এবং স্টার্টআপদের বিশেষ উৎসাহিত করে তুলবে। পাশাপাশি ভারত আগামী দিনে বিশ্বের বৃহত্তম সমস্যা মোকাবিলার উদ্ভাবনী সফটওয়্যার পণ্য বিকাশের দেশ হিসেবে উঠে আসবে। এমনকি এই অঞ্চলের যুব সম্প্রদায়ের জন্য প্রত্যক্ষ ও পরোক্ষ কর্মসংস্থানের সুযোগ তৈরিতেও বিশেষ সহায়তা পালন করবে।
CG/SS/SKD/
(Visitor Counter : 129
স্বাস্থ্যওপরিবারকল্যাণমন্ত্রক
ভারতের আরও একটি উল্লেখযোগ্য মাইলফলক
সুস্পষ্টভাবে করোনায় আক্রান্তের সংখ্যা দেড় মাস পর প্রথমবার ৮ লক্ষের কম
মোট আক্রান্তের তুলনায় সুস্পষ্টভাবে করোনায় আক্রান্তের হার কেবল ১০.৭০ শতাংশ
নয়াদিল্লি, ১৭ অক্টোবর, ২০২০
কোভিডের বিরুদ্ধে লড়াইয়ে ভারত আরও একটি উল্লেখযোগ্য মাইলফলক অর্জন করেছে। দেশে গত দেড় মাসে এই প্রথমবার সুস্পষ্টভাবে করোনায় আক্রান্তের সংখ্যা ৮ লক্ষের নিচে নেমেছে। আজ পর্যন্ত দেশে আক্রান্তের সংখ্যা ৭ লক্ষ ৯৫ হাজার ৮৭। এই সংখ্যা মোট আক্রান্তের তুলনায় কেবল ১০.৭০ শতাংশ। গত ১ সেপ্টেম্বর সুস্পষ্টভাবে করোনায় আক্রান্তের মোট সংখ্যা ছিল ৭ লক্ষ ৮৫ হাজার ৯৯৬।
ভারতে দৈনিক ভিত্তিতে কোভিড আক্রান্ত রোগীদের সুস্থতার সংখ্যা উচ্চহারে বৃদ্ধি পাওয়ার দরুণ আক্রান্তের সংখ্যা লাগাতার কমছে। দেশে সুস্থতার সংখ্যা বেড়ে হয়েছে ৬৫ লক্ষ ২৪ হাজার ৫৯৫। এর ফলে, সুস্পষ্টভাবে আক্রান্তের সংখ্যা এবং আরোগ্য লাভের মধ্যে ফারাক আজ পর্যন্ত আরও বেড়ে হয়েছে ৯৭ লক্ষ ২৯ হাজার ৫০৮।
দেশে গত ২৪ ঘন্টায় ৭০,৮১৬ জন করোনা রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৬২,২১২ জন। জাতীয় স্তরে সুস্থতার হার আরও বেড়ে হয়েছে ৮৭.৭৮ শতাংশ।
সারা দেশে চিকিৎসা পরিকাঠামোর সম্প্রসারণ, কেন্দ্র সরকারের জারি করা আদর্শ চিকিৎসা বিধির কার্যকর রূপায়ণ, রাজ্য / কেন্দ্রশাসিত অঞ্চলগুলিতে আক্রান্তদের উপযুক্ত চিকিৎসা পরিষেবা প্রদান তথা চিকিৎসক ও অ-চিকিৎসা কর্মীদের আন্তরিকতার ফলে সুস্থতার সংখ্যা ক্রমশ বাড়ছে এবং মৃত্যু হার লাগাতার নিম্নমুখী। বিশ্বে ভারতই হল একমাত্র দেশ যেখানে উচ্চহারে আরোগ্য লাভের প্রবণতা অব্যাহত রয়েছে এবং মৃত্যু হারও ক্রমশ নিম্নমুখী ও বিশ্বের অন্যান্য দেশের তুলনায় সর্বাপেক্ষা কম। আজ পর্যন্ত ভারতে মৃত্যু হার ১.৫২ শতাংশ। সুস্পষ্টভাবে করোনায় আক্রান্তের সংখ্যা লাগাতার হ্রাস পাওয়ার ফলেই মৃত্যু হার নিরন্তর কমছে।
১০টি রাজ্য / কেন্দ্রশাসিত অঞ্চল থেকে সদ্য আরোগ্য লাভকারীদের ৭৮ শতাংশই রয়েছেন। মহারাষ্ট্র থেকে একদিনেই সর্বাধিক ১৩ হাজারের বেশি করোনা রোগী আরোগ্য লাভ করেছেন। কর্ণাটক থেকে সুস্থ হয়েছেন ৮ হাজারের বেশি।
দেশে গত ২৪ ঘন্টায় ৬২,২১২ জন নতুন করে করোনায় আক্রান্ত হয়েছেন। এঁদের মধ্যে ৭৯ শতাংশ ১০টি রাজ্য ও কেন্দ্রশাসিত অঞ্চল থেকে। সর্বাধিক ১১ হাজারের বেশি আক্রান্ত হয়েছেন মহারাষ্ট্র থেকে। কর্ণাটক ও কেরল থেকে নতুন করে আক্রান্তের সংখ্যা ৭ হাজারের বেশি।
দেশে গত ২৪ ঘন্টায় ৮৩৭ জনের করোনাজনিত কারণে মৃত্যু হয়েছে। এর মধ্যে প্রায় ৮২ শতাংশই মারা গেছেন ১০টি রাজ্য / কেন্দ্রশাসিত অঞ্চল থেকে। সর্বাধিক ৩০৬ জনের একদিনেই মৃত্যু হয়েছে মহারাষ্ট্র থেকে।
বিশ্ব মহামারীর বিরুদ্ধে সমবেতভাবে লড়াইয়ে রাজ্য ও কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে সবরকম সাহায্য করা হচ্ছে। স্বাস্থ্য ও পরিবারকল্যাণ মন্ত্রক পশ্চিমবঙ্গ সহ কেরল, কর্ণাটক, রাজস্থান ও ছত্তিশগড়ে উচ্চস্তরীয় কেন্দ্রীয় দল মোতায়েন করেছে। উল্লেখ করা যেতে পারে এই রাজ্যগুলিতে সাম্প্রতিক সময়ে কোভিড-১৯-এ আক্রান্তের ঘটনা উল্লেখযোগ্যভাবে বেড়েছে। কেন্দ্রীয় দলগুলি সংশ্লিষ্ট রাজ্যগুলিতে করোনা সংক্রমণ নিয়ন্ত্রণ ও প্রতিরোধে সাহায্য করবে। এছাড়াও, সংক্রমণ নির্দিষ্ট একটি এলাকায় সীমিত রাখা, নজরদারি চালানো, নমুনা পরীক্ষা প্রভৃতি বিষয়ে কেন্দ্রীয় দলগুলি রাজ্য সরকারগুলিকে প্রয়োজনীয় সাহায্য ও পরামর্শ দেবে। সময়মতো নমুনা পরীক্ষা ও চিকিৎসা পরিষেবা প্রদানের ক্ষেত্রে চ্যালেঞ্জগুলি দূর করতে কেন্দ্রীয় দলগুলি রাজ্য সরকারকে সঠিক দিশা দেখাবে।
CG/BD/DM
(
পেট্রোলিয়ামওপ্রাকৃতিকগ্যাসমন্ত্রক
দেশে তেল ও প্রাকৃতিক গ্যাসের উৎপাদন বাড়াতে বিভিন্ন পদক্ষেপ
নয়াদিল্লি, ১০ মার্চ ২০২১
পেট্রোলিয়াম ও প্রাকৃতিক গ্যাস মন্ত্রক দেশে তেল ও প্রাকৃতিক গ্যাসের উৎপাদন বাড়াতে একাধিক দীর্ঘমেয়াদী ও স্বল্পমেয়াদী পদক্ষেপ নিয়েছে।
দীর্ঘমেয়াদী পদক্ষেপ
• প্রোডাকশন শেয়ারিং কন্ট্রাক্ট ব্যবস্থার আওতায় নীতি-নির্দেশিকা সরল করা হয়েছে, যাতে হাইড্রোকার্বন খনিগুলি থেকে উত্তোলন দ্রুত শুরু করা যায়।
• ছোট মাপের উত্তোলন খনি নীতি, ২০১৫ কার্যকর করা হয়েছে।
• হাইড্রোকার্বন অনুসন্ধান ও উৎপাদন নীতি, ২০১৬ কার্যকর হয়েছে।
• প্রোডাকশন শেয়ারিং কন্ট্রাক্ট ব্যবস্থা ২০১৬ ও ১৭’তে আরও সুবিন্যস্ত করা হয়েছে।
• ২০১৭’র কয়লা খনিতে সঞ্চিত মিথেন গ্যাস উত্তোলন নীতি সরল করা হয়েছে, যাতে দ্রুত উৎপাদন শুরু করা যায়।
• ২০১৭’তে জাতীয় স্তরে একটি তথ্য ভান্ডার গড়ে তোলা হয়েছে।
• হাইড্রোকার্বন সম্পদের পুনর্মূল্যায়ন করা হয়েছে।
• তেল ও প্রাকৃতিক গ্যাসের উৎপাদন বাড়াতে প্রয়োজনীয় নীতি গ্রহণ করা হয়েছে।
• হাইড্রোকার্বন অনুসন্ধান ও উত্তোলন নীতিতে সংস্কার করা হয়েছে, যাতে দেশে তেল ও প্রাকৃতিক গ্যাসের অনুসন্ধান ও উৎপাদন বাড়ানো যায়।
স্বল্পমেয়াদী পদক্ষেপ
• ইতিমধ্যেই তেল ও প্রাকৃতিক গ্যাসের সন্ধান পাওয়া গেছে, এমন খনিগুলিতে দ্রুত উৎপাদন শুরু করা।
• রুগ্নপ্রায় উত্তোলন খনিগুলির পুনরুজ্জীবন।
• উত্তোলন সংক্রান্ত সুযোগ-সুবিধা ও অন্যান্য পরিকাঠামো ক্ষেত্রে সংস্কার।
• সার্ভিস কন্ট্রাক্ট ও আউটসোর্সিং-এর মাধ্যমে ছোট ও প্রান্তিক উত্তোলন খনিগুলিতে দ্রুত উৎপাদন প্রক্রিয়া চালু করে।
• সুনির্দিষ্ট উত্তোলন কেন্দ্রগুলিতে উপযুক্ত প্রযুক্তির প্রয়োগ।
রাজ্যসভায় আজ এক লিখিত জবাবে একথা জানান পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। তিনি আরও জানান, দেশে অশোধিত তেল ও প্রাকৃতিক গ্যাস উৎপাদন হ্রাস পাওয়ার পেছনে রয়েছে উত্তোলন খনিগুলিতে জল ভরে যাওয়া, পশ্চিম উপকূল অঞ্চলে কয়েকটি প্রকল্পের নির্মাণ কাজে বিলম্ব এবং আসামের উৎপাদন এলাকাগুলিতে পাইপলাইন বসানোর ক্ষেত্রে বাধা ও হরতালের মতো সমস্যা।
কৃষিমন্ত্রক
রাজ্যগুলির কৃষি পরিকাঠামো তহবিলের সুবিধা নেওয়া উচিত যাতে ক্ষুদ্র ও প্রান্তিক কৃষকদের কাছে সেই সুবিধা পৌঁছাতে পারে, বলেছেন শ্রী নরেন্দ্র সিং তোমর
নতুন দিল্লি, ৭ সেপ্টেম্বর, ২০২১
কৃষি ও কৃষক কল্যাণ মন্ত্রকের উদ্যোগ ও প্রকল্পের বিষয়ে মুখ্যমন্ত্রীদের দুদিনের সম্মেলনে কেন্দ্রীয় মন্ত্রী শ্রী নরেন্দ্র সিং তোমর কৃষি পরিকাঠামো তহবিলের ওপর বিশেষ জোর দিয়েছেন।তিনি বলেছেন এতে আগামীদিনে কৃষি ক্ষেত্রে বিনিয়োগ বৃদ্ধি পাবে । তিনি রাজ্যগুলিকে এই তহবিলের সুবিধা নেওয়ার জন্য আহ্বান জানান । কেন্দ্রীয় কৃষিমন্ত্রী বলেন, এতে ক্ষুদ্র ও প্রান্তিক কৃষকদের কাছে এই তহবিলের সুবিধা পৌঁছে দেওয়া সম্ভবপর হবে । ডিজিটাল কৃষি মিশন সম্পর্কে বলতে গিয়ে কেন্দ্রীয় মন্ত্রী জানান, কৃষকদের সম্পর্কিত তথ্য সরকারের কাছে সম্পদ এবং দেশে যে কোন কর্মসূচি রূপায়ণ, নীতি প্রণয়ন এবং কৃষকদের কাছে সুবিধা পৌঁছে দেওয়ার ক্ষেত্রে এই তথ্য বিশেষ সাহায্য করে থাকে । ইতিমধ্যেই ৫.৫ কোটি কৃষক সম্পর্কিত তথ্য তৈরি করা হয়েছে । বাকিদের তথ্য যাচাইয়ের কাজ চলছে ।
শ্রী তোমর জানান যে, সম্প্রতি কেন্দ্রীয় মন্ত্রিসভা উত্তর-পূর্বাঞ্চল এবং আন্দামান ও নিকোবর দ্বীপপুঞ্জের ওপর বিশেষ গুরুত্ব দিয়ে পাম তেলের জন্য জাতীয় ভোজ্য তেল মিশন অনুমোদন করেছে । এর মাধ্যমে দেশে ভোজ্য তেলের উৎপাদন বৃদ্ধি পাবে পাশাপাশি ভোজ্য তেলের আমদানিও হ্রাস পাবে বলে মন্তব্য করেছেন তিনি । এই মিশন পাম তেল চাষীদের বিশেষ ভাবে উপকৃত করবে বলেও তিনি জানান । কেন্দ্রীয় কৃষিমন্ত্রী বলেন, এতে মূলধন বিনিয়োগ বৃদ্ধি পাবে, কর্মসংস্থান সৃষ্টি হবে, আমদানির ওপর নির্ভরতা কমবে এবং কৃষকদের আয় বৃদ্ধি পাবে । বৈঠকে উত্তর-পূর্ব রাজ্যগুলি কেন্দ্রীয় সরকারের গৃহিত জাতীয় ভোজ্য তেল-পাম তেল মিশনের প্রশংসা করে । এই মিশন বাস্তবায়নে যথাযথ সহযোগিতা করা হবে বলেও মন্ত্রীকে আশ্বস্ত করা হয়েছে ।
শ্রী পীযূষ গোয়েল সম্মেলনের দ্বিতীয় দিনের ভাষণে কেন্দ্রীয় সরকারের কৃষক কল্যাণে গৃহিত পদক্ষেপগুলির কথা তুলে ধরেন । তিনি বলেন, কেন্দ্রীয় সরকার কৃষকদের ভবিষ্যত বদলাতে রাজ্য সরকারগুলির সঙ্গে সমন্বয় বজায় রেখে কাজ করে চলেছে । শ্রী গোয়েল আরও জানান, কৃষি ক্ষেত্রে সংস্কার সাধন করে দেশ আত্মনির্ভরতার পথে হেঁটেছে । কৃষকদের আয় দ্বিগুণ করার ক্ষেত্রে একাধিক পদক্ষেপ নেওয়া হয়েছে বলেও তিনি উল্লেখ করেন । ‘এক জেলা এক পণ্য’ সম্পর্কে বলতে গিয়ে কেন্দ্রীয় মন্ত্রী জানান, ইতিমধ্যেই দেশের ১০৩টি জেলা থেকে ১০৬টি পণ্য চিহ্নিত করা হয়েছে । স্থানীয়দের উৎপাদিত পণ্য বিশ্বের বাজারে ছড়িয়ে দিতে এই উদ্যোগ নেওয়া হয়েছে বলে তিনি জানান । অনুষ্ঠানে কৃষি ও কৃষক কল্যাণ প্রতিমন্ত্রী, মন্ত্রকের অতিরিক্ত সচিব, একাধিক রাজ্যের মুখ্যমন্ত্রী ও কৃষি মন্ত্রীরা উপস্থিত ছিলেন ।
CG/SS/RAB
(Visitor Counter : 130
প্রধানমন্ত্রীরদপ্তর
প্যারালিম্পিক্স গেমসে হাই জাম্পে রৌপ্য পদক জেতায় প্রবীণ কুমারকে প্রধানমন্ত্রীর অভিনন্দন
নতুনদিল্লি, ৩রা সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে হাই জাম্পে রৌপ্য পদক জেতার জন্য প্রবীণ কুমারকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “#Paralympics-এ রৌপ্য পদক জেতায় প্রবীণ কুমারের জন্য গর্ব অনুভব করছি। তাঁর কঠোর পরিশ্রম ও অনবদ্য নিষ্ঠার ফসল এই পদক জয়। তাঁকে অভিনন্দন জানাই। তাঁর উজ্জ্বল ভবিষ্যৎ কামনা করি।#Praise4Para"
CG/CB/ SFS/
(
অর্থমন্ত্রক
কর বাবদ পশ্চিমবঙ্গ আজ কেন্দ্রের থেকে ৮,৭৭৬.৭৬ কোটি টাকা পেয়েছে
কেন্দ্র রাজ্যগুলিকে কর বাবদ প্রতি মাসে প্রদেয় ৫৮,৩৩২.৮৬ কোটি টাকার পরিবর্তে দুই কিস্তির মোট ১,১৬,৬৬৫.৭৫ কোটি টাকা হস্তান্তরিত করেছে
নয়াদিল্লি, ১০ আগস্ট, ২০২২
কেন্দ্র পশ্চিমবঙ্গকে কর বাবদ প্রাপ্য দুই কিস্তির মোট অর্থ ৮,৭৭৬ কোটি ৭৬ লক্ষ টাকা আজ হস্তান্তরিত করেছে। ত্রিপুরা ৮২৬ কোটি টাকা এবং আসাম ৩৬৪৯ কোটি ৩০ লক্ষ টাকা এই খাতে পেয়েছে। রাজ্য সরকারগুলিকে কেন্দ্রীয় সরকার আজ অর্থাৎ ১০ আগস্ট মোট ১,১৬,৬৬৫ কোটি ৭৫ লক্ষ টাকা হস্তান্তরিত করেছে। প্রতি মাসে রাজ্যগুলিকে এই খাতে ৫৮,৩৩২ কোটি ৮৬ লক্ষ টাকা দেওয়া হয়। রাজ্যগুলির মূলধনের যোগান এবং উন্নয়ন খাতে ব্যয়ের জন্য কোনো সমস্যা যাতে না হয় তা নিশ্চিত করতে কেন্দ্র অঙ্গীকারবদ্ধ।
PG/CB/NS
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৩রা সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৬৭ কোটি ৯লক্ষ টিকা দেওয়া হয়েছে।
গত চব্বিশ ঘন্টায় নতুন করে সংক্রমিত হয়েছেন ৪৫,৩৫২ জন ।
মোট সংক্রমিতের ১.২২% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৯৯হাজার ৫শো ৭৭৮জন ।
বর্তমানে কোভিড মুক্ত হওয়ার হার ৯৭.৪৫%।
সারা দেশে এ পর্যন্ত মোট সুস্থ হয়েছেন ৩ কোটি ২০ লক্ষ ৬৩হাজার ৬১৬ জন।
গত চব্বিশ ঘন্টায় আরোগ্য লাভ করেছেন ৩৪হাজার ৭৯১ জন।
সাপ্তাহিক সংক্রমিতের হার ৭০ দিন ধরে ৩ শতাংশের নিচে রয়েছে, বর্তমানে ২.৬৬%।
দৈনিক সংক্রমিতের হার ২.৭২%।
মোট নমুনা পরীক্ষা হয়েছে ৫২কোটি ৬৫লক্ষ।
CG/CB/SFS
(
প্রধানমন্ত্রীরদপ্তর
জি-৭ সম্মেলন চলাকালীন আর্জেন্টিনার রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ২৬ জুন, ২০২২
প্রধানমন্ত্রী শ্রী নরেন্দ্র মোদী ২৬ জুন মিউনিখে জি-৭ শীর্ষ সম্মেলনের ফাঁকে আর্জেন্টিনার রাষ্ট্রপতি শ্রী আলবার্তো ফার্নান্ডেজের সঙ্গে বৈঠক করেছেন।
দুই নেতার মধ্যে এটি প্রথম দ্বিপাক্ষিক বৈঠক। ২০১৯ সালে ভারত ও আর্জেন্টিনার মধ্যে যে দ্বিপাক্ষিক কৌশলগত অংশীদারিত্ব গড়ে তোলা হয়েছে, তাঁরা তা পর্যালোচনা করেন। আলোচনায় ব্যবসা-বাণিজ্য ও বিনিয়োগ, ওষুধ শিল্প সহ বিভিন্ন ক্ষেত্রে দক্ষিণ-দক্ষিণ সহযোগিতা, জলবায়ু পরিবর্তন প্রতিরোধে প্রয়োজনীয় ব্যবস্থা গ্রহণ, পুনর্নবীকরণযোগ্য শক্তি, পারমাণবিক ওষুধ, বৈদ্যুতিক পরিবহণ ব্যবস্থা, প্রতিরক্ষা ক্ষেত্রে সহযোগিতা, কৃষি ও খাদ্য নিরাপত্তা, পরম্পরাগত চিকিৎসা ব্যবস্থা, সাংস্কৃতিক ক্ষেত্রে সহযোগিতা সহ বিভিন্ন আন্তর্জাতিক সংস্থায় উভয় দেশের মধ্যে সহযোগিতার বিষয়টি স্থান পেয়েছে। সংশ্লিষ্ট ক্ষেত্রগুলিতে পারস্পরিক সহযোগিতা বৃদ্ধিতে উভয় নেতাই সহমত পোষণ করেছেন।
PG/CB/SB
(